ಚಾಯ ಸಿಂಗ್

**ಚಾಯಾ ಸಿಂಗ್** ಒರ್ತಿ ಭಾರತೀಯ ನಟಿ, ಆರ್ ಮುಖ್ಯವಾದ್ ತಮಿಳು ಬುಕ್ಕೊ ಕನ್ನಡ ಚಿತ್ರೊಲೆಡ್ ಬುಕ್ಕೊ ಟೆಲಿವಿಷನ್ ಕಾರ್ಯಕ್ರಮೊಲೆಡ್ ಬೇಲೆ ಮಲ್ಪುವೆರ್. ಕನ್ನಡ ಚಿತ್ರೊಲೆಡ್ ನಟನೆದ ಜೀವನೊನು ಸುರು ಮಲ್ತೆರ್ ಬುಕ್ಕೊ ತಮಿಳು, ಮಲಯಾಳಂ, ತೆಲುಗು, ಬಂಗಾಳಿ ಬುಕ್ಕೊ ಭೋಜ್ಪುರಿ ಚಿತ್ರೊಲೆಡ್ ಕೆಲಸ ಮಲ್ತೆರ್. ಚಾಯಾ *ತಿರುದಾ ತಿರುಡಿ* (೨೦೦೩) ಸಿನಿಮಾದ ಪಾತ್ರೊಗು ಪುದರ್ ಪೋಯಿನಾರ್.

## ಸುರುತ ಜೀವನ
ಛಾಯಾ ಸಿಂಗ್ ಒಂಜಿ ರಾಜಪುತ್ ಕುಟುಂಬೊಗು ಸೇರ್ದಿನಾರ್. ಆರ್ ಬೆಂಗಳೂರುಡ್ ಬುಲೆಯೆರ್ . ಬೆಂಗಳೂರುದ ಲೂರ್ಡ್ಸ್ ಸ್ಕೂಲ್ ಡ್ ಅರೆನ ವಿದ್ಯಾಭ್ಯಾಸೊನು ಸುರು ಮಲ್ತಿನ ಆರ್  ಬುಕ್ಕೊ ಅಲ್ಪನೆ ಪದವಿ ಪೂರ್ವ ಶಿಕ್ಷಣ ಮುಟ್ಟ ಓದುವೆರ್.

## ವೃತ್ತಿ ಜೀವನ
ಛಾಯಾ ಸಿಂಗ್ ಅರೆನ ಸಿನಿಮಾ ವೃತ್ತಿ ಜೀವನೊನು ಸುರುತ ಸಿನಿಮಾ *ಮುನ್ನುಡಿ ಡ್ದ್ ಸುರು ಮಲ್ತೆರ್.*  ಗಿರೀಶ್ ಕಾಸರವಳ್ಳಿ ನಿರ್ದೇಶನ ಮಲ್ತಿನ *ಹಸೀನಾ*, *ತುಂಟಾಟ*, ಉಂದು ಯಶಸ್ವಿ ಆಂಡ್, ದಿನೇಶ್ ಬಾಬೂನ *ಚಿಟ್ಟೆ* ಬುಕ್ಕೊ ಸಾಯಿ ಪ್ರಕಾಶ್ ನ *ರೌಡಿ ಅಲಿಯಾ* ಸೇರ್ದ್ ಕನ್ನಡೊಡು ಜಾಸ್ತಿ ಸಿನಿಮಾಲೆನ್ ಮಲ್ತೆರ್.

ಕನ್ನಡ ಉದ್ಯಮೊಡು ಕೆಲವು ಅವಕಾಶೊಲೆನ್ ಪಡೆಯಿನ ಬುಕ್ಕೊ ಆರ್ ತಮಿಳು ಬಾಸೆದ ಸಿನಿಮಾಲೆಗ್ ನಟನೆ ಮಲ್ಪೆರೆ ಪೋಯೆರ್. ಛಾಯಾ ಸಿಂಗ್ ನ ಪ್ರಸಿದ್ಧವಾಯಿನ ಸಿನಿಮಾ ತಮಿಳು ಬಾಸೆಡ್ *ತಿರುದಾ ತಿರುಡಿ* ಉಂದೆಟ್ "ಮನ್ಮಧ ರಾಸ" ಪನ್ಪಿ ಪುದರ್ಜ ಪೋಯಿ ಪದ ಉಂಡು. &#x5B; *[[ವಿಕಿಪೀಡಿಯ:Citation needed|<span title="This claim needs references to reliable sources. (November 2024)">citation needed</span>]]* &#x5D; ಆರ್ ಅಯಿತ ಕನ್ನಡ ರೀಮೇಕ್ *ಸಖಾ ಸಖಿ* ಡ್ ಲಾ ನಟನೆ ಮಲ್ತೆರ್, ಉಂದು ಮೂಲದಲೆಕ ಅತ್ ಯಶಸ್ವಿ ಆಯಿಜಿ. ಛಾಯಾ ಇಂಬೆರ್ ಬುಕ್ಕೊ *ಕವಿತಾಯಿ* ಬುಕ್ಕೊ *ಜೈಸೂರ್ಯ*   ಚಿತ್ರೊಲೆಡ್ ನಟನೆ ಮಲ್ತೆರ್. ಉಂದು ಅರೆಗ್ ಆತೊಜಿ ಪುದರ್ ಕನತಿಜಿ. ಬುಕ್ಕೊ *ಅರುಲ್*, *ತಿರುಪಾಚಿ* ಲೆಡ್ ಐಟಂ ನಂಬರ್ ಲೆನ್ ಮಲ್ತೆರ್, ಆಂಡಲಾ ಅವೆನ್ ಮಲ್ಪೆರೆ ಎಂಕ್ ಇಷ್ಟ ಇಜ್ಜಿ ಪಂಡ್ದ್ ಆರ್ ಪನ್ಪೆರ್. &#x5B; *[[ವಿಕಿಪೀಡಿಯ:Citation needed|<span title="This claim needs references to reliable sources. (November 2024)">citation needed</span>]]* &#x5D; *ವಲ್ಲಾಮೈ ತರಾಯೋ*  ನೊಟ್ಟುಗು ತಮಿಳುಗು ವಾಪಸ್ ಬತ್ತೆರ್ ಬುಕ್ಕೊ ಅಲೌಕಿಕ ಥ್ರಿಲ್ಲರ್ *ಅನಂಧಪುರತು ವೀಡು* ಡ್ ನಟನೆ ಮಲ್ತೆರ್.

ಆರ್ ೨೦೦೮ ಡ್ ಕನ್ನಡೊಡು ಬಿಡುಗಡೆ ಆಯಿನ  *ಆಕಾಶ ಗಂಗೆಡ್*ಲಾ ಅಭಿನಯ ಮಲ್ತೆರ್. ಚಿತ್ರೊಡು ಅರೆನ ಅಭಿನಯದ ಬಗ್ಗೆ, ರೆಡಿಫ್ ಬರೆಯೆರ್, "ಚಿತ್ರದ ಮುಖ್ಯ ಅಂಶ ಪಂಡ ಛಾಯಾ ಸಿಂಗ್, ಒರಿ ಸಂಗೀತ ಶಿಕ್ಷಕೆ ಆದ್ ಅತ್ಯುತ್ತಮ ಅಭಿನಯೊಡು ಬತ್ತ್ ದ್ ಅರೆನ ಕುಟುಂಬೊನು ಗೆಂದಿಯೆರೆ ಅರೆನ ಪ್ರೇಮಿನ ಇಲ್ಲಗ್ ಬರ್ಪೆರ್". ಅಂಚೆನೆ ಸಿಫಿ ಬರೆಯೆರ್, "ಉಂದು ಚಾಯಾ ಸಿಂಗ್ ನ ಕುಡೊಜಿ ಎಡ್ಡೆ ಅಭಿನಯ. ಅಲ್ ತನ್ನ ಮೋಕೆದ ಕಣ್ಣ್ ಡ್ದೇ ಪಾತೆರುವೆರ್". ಮೇರ್ ಕನ್ನಡ ಕಿರುಚಿತ್ರ *ಸಿಂಪ್ಲಿ ಕೈಲವೇಸಮ್* ಡ್ ನಟನೆ ಮಲ್ತೆರ್ .  ನಾಟಕಕಾರೆ ಟಿ.ಪಿ. ಕೈಲಾಸಂನ ಮಿತ್ತ್ ಮಲ್ತಿನ ಚಿತ್ರ ಕೈಲಾಸಂ ಬುಕ್ಕೊ ಅರೆನ ನಾಲ್ ನಾಟಕೊಲೆಡ್ದ್ ಮಹಿಳಾ ನಾಯಕೆರೆನ ನಡುಟು ನಡತಿನ ಸಂಭಾಷಣೆಲೆನ್ ಸುತ್ತುವರಿದ್ ಉಂಡು. ಚಾಯಾ ಸಿಂಗ್ ನಾಲ್ ಪಾತ್ರೊಲೆನ್ ಮಲ್ತೆರ್: *ತೊಲ್ಲುಗಟ್ಟಿಡ್ದ್* ಪಾತು, *ಗಂಡಸ್ಕತ್ರಿಡ್ದ್* ಈಕೆ, *ಹೋಮ್ ರೂಲ್* ಡ್ದ್ ವೆಂಕಮ್ಮ ಬುಕ್ಕೊ *ಸುಲೆ ನಾಟಕೊಡ್ದ್ ಸುಲೆ*.

ಆರ್ ವಿ.ಕೆ ಪ್ರಕಾಶ್ ನಿರ್ದೇಶನ ಮಲ್ತಿನ  ರಡ್ಡ್ ಮಲಯಾಳಂ ಚಿತ್ರೊಲೆಡ್ ಲಾ ನಟನೆ ಮಲ್ತೆರ್, ಅವು *ಮುಲ್ಲಾವಳ್ಳಿಯಂ ಥೆನ್ಮಾವಮ್* ಬುಕ್ಕೊ *ಪೊಲೀಸ್*. ೨೦೦೮ಡ್ ಮೇರ್ ರಡ್ಡ್ ಭೋಜ್ಪುರಿ ಸಿನಿಮಾಲೆಡ್ ನಟನೆ ಮಲ್ತ್ ದೆರ್. ಅರೆನ ಸುರೂತ ಭೋಜ್ಪುರಿ ಸಿನೆಮಾ *ಮಹಾಮಾಯಿ* . ಆರ್ ಒಂಜಿ ಬಂಗಾಳಿ ಸಿನಿಮಾನ್ ಲಾ ನಿರ್ದೇಶನ ಮಲ್ತೆರ್.

ಇ-ಟಿವಿ ದ *ಸರೋಜಿನಿ* ಬುಕ್ಕೊ *ಪ್ರೇಮ ಕಥೆಗಳು* ಇಂಚಿನ ಕನ್ನಡ ಟಿವಿ ಕಾರ್ಯಕ್ರಮೊಲೆಡ್ ಸಹಾಯಕ ಪಾತ್ರೊಲೆನ್ ಲಾ ಮಲ್ತೆರ್. ಸನ್ ಟಿವಿಡ್ ಪ್ರಸಾರ ಆಯಿನ  ತಮಿಳು ಧಾರಾವಾಹಿ *ನಾಗಮ್ಮ* ಡ್ ಲಾ ಅಭಿನಯ ಮಲ್ತೆರ್. ಒಂಜಿ ಕನ್ನಡ ದೂರದರ್ಶನ ಡ್ *ಕುಣಿಯೋನು ಬಾರ ಪನ್ಪಿನ* ಶೋಡ್ ನ್ಯಾಯಾಧೀಶೆರಾದಿತ್ತೆರ್. 2012ಡ್ದ್, ಆರ್ ತೆಲುಗು ಧಾರಾವಾಹಿ "ಕಾಂಚನ ಗಂಗಾ" ಡ್ ನಟನೆ ಮಲ್ತೆರ್, ಉಂದು ಮಾ ಟಿವಿಡ್ ಪ್ರಸಾರ ಆತ್ಂಡ್. ಕರಿನ ಕೆಲವು ವರ್ಸೊಡ್ದಿಂಚಿ ಕೆಲವು ತಮಿಳು ಸಿನಿಮಾಲೆನ್ ಮಲ್ತೊಂದು ಬೈದೆರ್.

## ವೈಯಕ್ತಿಕ ಜೀವನ
ಛಾಯಾ ಸಿಂಗ್ ನ ಅಮ್ಮೆರ್ ಗೋಪಾಲ್ ಸಿಂಗ್ ಬುಕ್ಕೊ ಅಪ್ಪೆ ಚಮನಲತಾ. ಜೂನ್ ೨೦೧೨ಡ್ *ದೈವಮಗಲ್* ಖ್ಯಾತಿದ ತಮಿಳು ನಟೆ ಕೃಷ್ಣನ್ ಒಟ್ಟಿಗೆ ಮದಿಮೆ ಆಯೆರ್.

## ಚಿತ್ರಕಲೆ

## ಟೆಲಿವಿಷನ್

## ಉಲ್ಲೇಕೊಲು

ವರ್ಗೊ:ಪಿಚ್ಚರ್‌‍ದಕುಲು